Kolymos įlanka
69°49′ š. pl. 160°27′ r. ilg.﻿ / ﻿69.817°š. pl. 160.450°r. ilg.﻿ / 69.817; 160.450 Kolymos įlanka (rus. Колымский залив) – Rytų Sibiro jūros įlanka, įsiterpusi tarp Kolymos deltos ir Krestovajaus kyšulio. Iš šiaurės ir šiaurės rytų apribota Lokių salomis. Gylis – 4–9 m. Plotis ties išėjimu į jūrą 106 km. Didžiąją metų dalį Kolymos įlanką dengia ledas. Įteka Kolymos, Konkovajos upės. Potvyniai vyksta kas pusė paros, jų aukštis iki 0,2 m. Rytinėje įlankos dalyje yra Ambarčiko užutėkis prie kurio įsikūręs Ambarčikas.